**ΙΛΙΑΔΑ Π 684-867: Το κύκνειο άσμα και ο θάνατος του Πάτροκλου**

**Ενότητες**

**1η ενότητα: Ο Πάτροκλος φτάνει έως τα τείχη της Τροίας (στ. 684-697)**

**2η ενότητα:**Ο Απόλλωνας απομακρύνει τον Πάτροκλο από τα τείχη **(στ. 698-711)**

**3η ενότητα:**Ο Απόλλωνας παρακινεί τον Έκτορα **(στ. 712-725)**

**4η ενότητα:**Ο Πάτροκλος σκοτώνει τον Κεβριόνη **(στ. 726-750)**

**5η ενότητα:**Η μάχη για το σώμα του νεκρού Κεβριόνη **(στ. 751-782)**

**6η ενότητα:** Τα τελευταία κατορθώματα του Πατρόκλου **(στ. 783-788)**

**7η ενότητα:**Ο Απόλλωνας αφοπλίζει τον Πάτροκλο **(στ. 789-805)**

**8η ενότητα:**Ο Εύφορβος τραυματίζει τον Πάτροκλο **(στ. 805-817)**

**9η ενότητα:**Ο Έκτορας σκοτώνει τον Πάτροκλο **(στ. 818-842)**

**10η ενότητα:** Ο Πάτροκλος προφητεύει το θάνατο του Έκτορα και πεθαίνει **(στ. 843-867)**

**Η αριστεία του Πατρόκλου**

* πρωτοστατεί στην καταδίωξη των Τρώων
* σώζει το καράβι του Πρωτεσίλαου από τη φωτιά
* μονομαχεί με τον Σαρπηδόνα, αρχηγό των Λυκίων και γιο του Δία και τον σκοτώνει
* σκοτώνει στη σειρά εννέα αντίπαλους
* τρέπει πολλούς σε φυγή
* προσπαθεί να ανεβεί στα τείχη της Τροίας και θα το κατάφερνε αν δεν παρενέβαινε ο Απόλλωνας → γενναιότητα ήρωα
* αντιμετωπίζει πεζός τον Έκτορα
* σκοτώνει τον Κεβριόνη
* σκοτώνει 27 Τρώες σε τρεις επιθέσεις: σε καμιά προηγούμενη αριστεία δεν έχει γίνει κάτι τέτοιο (αποκορύφωμα αριστείας Πατρόκλου)

→ ο ποιητής σοφά τοποθετεί το ρήμα **ορμούσε,** γιατί με αυτόν τον τρόπο δημιουργεί την εντύπωση ότι ο Πάτροκλος πετάγεται με ορμή από τον "κάτω" κόσμο των ανθρώπων στον "άνω" κόσμο των θεών. Μένει εκεί για λίγο μόνο, μετέωρος, απολαμβάνοντας τη δόξα και τις επιτυχίες, για να ακολουθήσει αμέσως την αντίστροφη πορεία της καθόδου.

* δύο φορές (στ. 704, 786) ο ποιητής τον παρομοιάζει με θεό. Η εξομοίωση αυτή δικαιολογεί την επέμβαση του Φοίβου, αφού μόνο ένας θεός μπορεί τώρα να τον νικήσει.
* τραγική η αριστεία του Πατρόκλου: ο ίδιος θα σκοτωθεί για να επιστρέψει ο Αχιλλέας στον πόλεμο.

**Η ύβρη του Πατρόκλου**

* μεθυσμένος από τις επιτυχίες του παράβλεψε τις εντολές του Αχιλλέα να γυρίσει πίσω μόλις απωθήσει τους Τρώες και σωθούν τα πλοία
* ξεπέρασε τα όριά του
* πίστεψε πως θα μπορούσε ακόμα και να πάρει την Τροία
* ο θάνατός του είναι προγραμματισμένος από το Δία, αλλά με την υβριστική του στάση ο Πάτροκλος είναι και ο ίδιος υπεύθυνος για το θάνατό του

**Η ύβρη του Έκτορα**

* υπερηφανεύεται για μια νίκη απέναντι σε έναν άοπλο και πληγωμένο αντίπαλο
* η νίκη αυτή δεν του ανήκει ολοκληρωτικά, αφού έχουν προηγηθεί τα χτυπήματα ενός θεού κι ενός θνητού
* δείχνει ασέβεια απέναντι στον ιερό θεσμό της ταφής των νεκρών, δηλώνοντας πως θα αφήσει άταφο το πτώμα του Πατρόκλου για να το φάνε τα όρνια
* αψηφά τα προφητικά λόγια του Πατρόκλου
* υποστηρίζει πως μπορεί να νικήσει ακόμα και τον ίδιο τον Αχιλλέα

**Ο θάνατος του Πατρόκλου**

* αποτέλεσμα θεϊκής και ανθρώπινης συνέργειας
* προκαλεί θλίψη στους Αχαιούς
* από τον ποιητή δεν εξαίρεται ο νικητής Έκτορας, αλλά ο ηττημένος Πάτροκλος
* πραγματοποιείται σε τρεις φάσεις

***α΄ φάση: Πάτροκλος- Απόλλωνας***

* ο Απόλλωνας πλησιάζει τον Πάτροκλο καλυμμένος με ομίχλη, τον χτυπά στην πλάτη και τον αφοπλίζει
* Ο θεός μεταχειρίζεται δόλια μέσα προκειμένου να ανακόψει τη νικηφόρα πορεία του ήρωα αφήνοντας τον ανυπεράσπιστο και άοπλο μέσα στη δίνη του πολέμου. **Η συμπεριφορά του είναι σίγουρα ανάρμοστη με βάση την ηθική, όμως σύμφωνα με την ομηρική αντίληψη οι θεοί ήταν εξωηθικοί, δεν γνώριζαν τη δικαιοσύνη και το δίκαιο.**
* **Ο αφοπλισμός του Πατρόκλου ήταν αναγκαίος**, και μάλιστα όχι από έναν κοινό θνητό, αλλά **από ένα θεό**, αφού ο ίδιος ο ήρωας έμοιαζε με θεό στην ορμή και τα όπλα του ήταν θεϊκά. Τα όπλα του τα είχε δώσει ο Αχιλλέας και ήταν φτιαγμένα από θεό τεχνίτη. Αυτός ο θεϊκός οπλισμός έκανε τον Πάτροκλο άτρωτο, άρα κανείς θνητός αντίπαλος δε θα μπορούσε να τον αναχαιτίσει. Εξάλλου, αυτό το ποιητικό τέχνασμα του Ομήρου, να αποδώσει το δόλιο αφοπλισμό του ήρωα σ' ένα θεό, **τονίζει ακόμη περισσότερο τη γενναιότητα του Πατρόκλου**. Ο Απόλλωνας παίζει τον κύριο ρόλο στο θάνατο του Πάτροκλου. Δημιουργεί τις κατάλληλες συνθήκες που διευκόλυναν τον Έκτορα.

**Ο αφοπλισμός του Πατρόκλου από τον Απόλλωνα**

* πραγματοποιείται από τον Απόλλωνα γιατί τα όπλα του Αχιλλέα είναι θεϊκά και άφθαρτα
* δεν αρμόζει στον Πάτροκλο να φέρει θεϊκά όπλα γιατί είναι θνητός
* γίνεται σταδιακά → επιβράδυνση → αγωνία και συμπάθεια ακροατών
* τα όπλα αφαιρούνται από πάνω προς τα κάτω: πρώτα το κράνος (οπτική – ηχητική εικόνα), το κοντάρι κομμάτια, η ασπίδα, ο θώρακας.

→ συμβολίζεται η πορεία του Πατρόκλου από την άνοδο στην πτώση

***β΄ φάση: Πάτροκλος- Εύφορβος***

* o Εύφορβος πλησιάζει τον άοπλο και ζαλισμένο ήρωα
* τον χτυπά ύπουλα και απομακρύνεται
* τονίζονται οι πολεμικές ικανότητες του Εύφορβου. Δε θα μπορούσε να είναι ένας απλός και ασήμαντος αυτός που αμέσως μετά τον Απόλλωνα θα πληγώσει τον Πάτροκλο

→ Ο ποιητής παρουσιάζει πλατιά τον Εύφορβο, γιατί έτσι θα εξαρθεί ακόμη πιο πολύ η ανδρεία και η αξία του ήρωα Πατρόκλου.

***γ΄ φάση: Πάτροκλος- Έκτορας***

* ο Πάτροκλος άοπλος και τραυματισμένος αποσύρεται από τη μάχη
* ο Έκτορας τον πλησιάζει και τον σκοτώνει με το κοντάρι του
* δεν τον χτυπά ύπουλα όπως ο Απόλλωνας και ο Εύφορβος
* άνανδρο το χτύπημά του, καθώς ο Πάτροκλος είναι τραυματισμένος και άοπλος
* ο Έκτορας καυχιέται για τη νίκη του πάνω από τον ετοιμοθάνατο Πάτροκλο
* υπερβαίνει τα όρια καθώς καυχιέται για μια νίκη που δεν του ανήκει ολοκληρωτικά και αγνοεί την προφητεία του Πατρόκλου, θεωρώντας ότι μπορεί να σκοτώσει και τον Αχιλλέα→διαπράττει ύβρη
* η ψυχή του νεκρού Πάτροκλου κατεβαίνει στον Άδη κλαίγοντας για τη χαμένη νιότη

**Η απάντηση του ετοιμοθάνατου Πάτροκλου προς τον Έκτορα**

* ο Πάτροκλος αποδίδει το θάνατό του στους θεούς Δία & Απόλλωνα και τον Εύφορβο
* τονίζει τον ύπουλο τρόπο που τον κατέβαλαν
* περιορίζει το κατόρθωμα του Έκτορα στη σκύλευση των όπλων του

                → μειώνει την επιτυχία του Έκτορα

* προφητεύει το θάνατο του Έκτορα από τον Αχιλλέα
* η μοίρα του Πατρόκλου δένεται με τη μοίρα του Έκτορα

**Η σημασία του θανάτου του Πατρόκλου για το έπος**

* ακραία και απρόβλεπτη συνέπεια της οργής του Αχιλλέα
* η οργή του Αχιλλέα προκάλεσε συμφορές στον αχαϊκό στρατό, αλλά τελικά στράφηκε και εναντίον του ίδιου με το θάνατο του αγαπημένου του φίλου
* η οργή του Αχιλλέα θα μετατραπεί τώρα σε εκδικητική μανία
* από εδώ και στο εξής η κινητήρια δύναμη του έπους θα είναι όχι η οργή του Αχιλλέα, αλλά η μανία του να εκδικηθεί το θάνατο του Πατρόκλου
* ο θάνατος του Πατρόκλου προετοιμάζει και το θάνατο του Έκτορα

**Ηθογράφηση προσώπων**

**Πάτροκλος**

* τραγικό πρόσωπο: πεθαίνει τη στιγμή που βρίσκεται στο απόγειο της δόξας του
* διορατικός (προβλέπει το θάνατο του Έκτορα)
* γενναίος
* δυνατός
* ικανός πολεμιστής
* ατρόμητος
* υβριστής / αλαζονικός (ξεπερνάει τα μέτρα)

**Έκτορας**

* αλαζονικός / υβριστής
* ασεβής
* ειρωνικός
* σκληρός
* άνανδρος

**Πολιτιστικά στοιχεία:**στοιχεία που μας δίνουν πληροφορίες για τον πολιτισμό της εποχής

* οπλισμός: λόγχη, ασπίδα, ακόντια, κράνος, κοντάρι, θώρακας
* κατεργασία μετάλλων & δέρματος
* αμάξι (για μετακινήσεις και ως άρμα μάχης)
* ηνίοχος (οδηγός άρματος)
* τείχος
* πλοία (ναυπηγική)
* άλωση πόλης: ολοκληρωτική καταστροφή, εξόντωση ανδρών, αιχμαλωσία και υποδούλωση γυναικών
* διεξαγωγή μάχης
* οι ομηρικοί ήρωες μάχονταν πεζοί ή πάνω στο άρμα
* εκτός από τα όπλα μάχονται και με πέτρες
* σκύλευση όπλων νεκρού αντιπάλου: για να κριθεί κάποιος νικητής της μάχης, πρέπει να γίνει κάτοχος των όπλων ή του σώματος του αντιπάλου
* συμπλοκές γύρω από το σώμα του νεκρού

**Ιδεολογικά στοιχεία:**στοιχεία που μας δίνουν πληροφορίες για τις ιδέες, τις αντιλήψεις, τον τρόπο σκέψης των ανθρώπων της ομηρικής εποχής

***α. ανθρωπομορφισμός των θεών:***αποδίδονται στους θεούς ανθρώπινα χαρακτηριστικά, ιδιότητες, συναισθήματα & αδυναμίες

***εδώ***: ο Απόλλωνας χρησιμοποιεί δόλο για να νικήσει τον Πάτροκλο

***β. η επέμβαση των θεών στα ανθρώπινα***: οι θεοί επεμβαίνουν στα ανθρώπινα πράγματα και καθορίζουν τις εξελίξεις.

***εδώ***: ο ***Δίας*** δίνει θάρρος στον Πάτροκλο

         ο ***Απόλλωνας*** παρακινεί τον Έκτορα να μπει στη μάχη

                               απομακρύνει τον Πάτροκλο από τα τείχη

                               τραυματίζει και αφοπλίζει τον Πάτροκλο

***γ. η ευθύνη του ανθρώπου για τις πράξεις του***

* ο Πάτροκλος παρασύρεται από τις επιτυχίες του
* ξεχνά τις συμβουλές του Αχιλλέα
* ξεπερνά τα όριά του
* με τη στάση του οδηγείται στο θάνατο

***δ.*άτη ® ύβρη ® νέμεση ® τίση**

(τύφλωση του νου ® υπέρβαση ορίων ® οργή θεών ® τιμωρία)

***εδώ***: ο Πάτροκλος παρασύρεται από τις επιτυχίες του (άτη)

® αν και επιτεύχθηκε ο στόχος του (να απωθήσει τους Τρώες και να σώσει τα πλοία) δεν επιστρέφει, σύμφωνα με τις εντολές του Αχιλλέα, αλλά προσπαθεί να πατήσει τα τείχη της Τροίας (ύβρη)

® επέμβαση Απόλλωνα (νέμεση)

® θάνατος Πατρόκλου (τίση)

***ε. η σκύλευση του νεκρού πολεμιστή***

* μεγάλη τιμή και δόξα για το νικητή
* ατίμωση για το νεκρό
* συμπλοκές γύρω από το σώμα του νεκρού

***στ. η μοίρα***= το μερίδιο κάθε ανθρώπου στη ζωή, ό,τι του αναλογεί από χαρές και λύπες

* το πιο σίγουρο που αναλογεί σε όλους τους ανθρώπους είναι ο θάνατος → μοίρα = θάνατος
* στο έπος ούτε θεοί, ούτε άνθρωποι μπορούν να ξεφύγουν από τη μοίρα
* στον Όμηρο οι ήρωες παίρνουν ελεύθερα αυτό που τους έχει γράψει η μοίρα

***εδώ***: η μοίρα θεωρείται παντοδύναμη (στ. 853)

        ο Πάτροκλος αποδίδει το θάνατό του στη μοίρα (στ. 849)

***ζ. οι προφητικές ικανότητες των μελλοθάνατων***

***εδώ***: ο Πάτροκλος προφητεύει το θάνατο του Έκτορα από τον Αχιλλέα

***η. η ψυχή:***οι ψυχές των νεκρών κατεβαίνουν στον Άδη

**Αφηγηματικές τεχνικές**

1. ***τριαδικό σχήμα***
* τρεις φορές προσπαθεί ο Πάτροκλος να πατήσει το τείχος της Τροίας
* τρεις φορές τον σπρώχνει ο Απόλλωνας
* τρεις φορές ορμά ο Πάτροκλος ενάντια στους Τρώες
* σκοτώνει από τρεις Τρώες σε κάθε επίθεση
* τρίτος χτυπά τον Πάτροκλο ο Έκτορας

***β. αποστροφή***: Το κείμενο που έχει αφηγηματική μορφή σε τρίτο πρόσωπο διακόπτεται από στίχους σε δεύτερο πρόσωπο, στους οποίους ο ποιητής απευθύνεται στον Πάτροκλο, σε ένα είδος διαλόγου με τον ήρωα που συμπαθεί.

**1) στ. 692-693**:Η φιλική αποστροφή του ποιητή ηχεί σαν μάταιη προειδοποίηση προς τον ήρωα για τον επικείμενο θάνατό του. Όσο περισσότερες είναι οι νίκες του ήρωα τόσο πιο κοντά τον φέρνουν στο χαμό του.

**2) στ. 744:** Ο ποιητής σε β΄ ενικό πρόσωπο (**συγκινητική αποστροφή**) απευθύνεται στον ήρωα και τονίζει την ύβρη του, καθώς χλευάζει την πτώση του Κεβριόνη.

**3) στ. 752-754:**  **Τραγική προσήμανση για το τέλος του Πατρόκλου** και **αποστροφή**

**4) στ. 786-787**: Εδώ ο ποιητής μας προετοιμάζει για την πτώση του ήρωα.

**5) στ. 812-814**: Ο ποιητής υπογραμμίζει την ανδρεία του Πάτροκλου, αφού ακόμα και άοπλο ο Εύφορβος τον χτυπά με πανουργία πισώπλατα και εξαφανίζεται ξανά μέσα στον τρωικό στρατό.

6) **στ. 843 : αποστροφή**

***γ. προοικονομία:***ο ποιητής μας προετοιμάζει για γεγονότα που θα συμβούν αργότερα. ***εδώ*** προοικονομούνται:

* στ. 686-687, 692-693: ο θάνατος του Πατρόκλου
* στ. 688-691: ο θάνατος του Πατρόκλου από τον Έκτορα
* στ. 700-701: ο ρόλος του Απόλλωνα στο θάνατο του Πατρόκλου
* στ. 707-709: ο θάνατος του Πατρόκλου και του Αχιλλέα (ο οποίος, όμως, δε θα παρουσιαστεί στην *Ιλιάδα*)
* στ. 730: η νίκη του Έκτορα
* στ. 799-800: η σκύλευση των όπλων του Πατρόκλου και ο θάνατος του Έκτορα
* στ. 851-854: ο θάνατος του Έκτορα

***δ. επιβράδυνση:***καθυστερείται η εξέλιξη της πλοκής πριν από ένα σημαντικό γεγονός, με την παρεμβολή περιγραφής ή αφήγησης που δε συνδέονται άμεσα με το συγκεκριμένο θέμα →εντείνεται η αγωνία και το ενδιαφέρον του αναγνώστη

***εδώ***: καθυστερείται ο θάνατος του Πατρόκλου με:

* τα κατορθώματα του ήρωα
* την αποκορύφωση της αριστείας του
* το σταδιακό αφοπλισμό του

→ εντείνεται η αγωνία των ακροατών

     η πτώση του Πάτροκλου γίνεται πιο τραγική μετά την αριστεία του

     αυξάνεται η συμπάθεια των ακροατών προς τον Πάτροκλο

***ε. πλατιά παρομοίωση:***παρομοίωση που εκτείνεται σε περισσότερους από ένα στίχους. Η εικόνα που θέλει να τονίσει ο ποιητής παρομοιάζεται με μια άλλη εικόνα από τη φύση ή τη ζωή, που είναι περισσότερο οικεία στον ακροατή. Κατά την ανάλυση μιας πλατιάς παρομοίωσης διακρίνουμε:

***α. τι παρομοιάζεται***

***β. με τι***

***γ. το κοινό τους σημείο***

***δ. το ρόλο της παρομοίωσης***

1. **στ. 745-749**

***α. τι παρομοιάζεται:*** ο Κεβριόνης που πέφτει νεκρός από το αμάξι

***β. με τι:*** με δύτη που βουτάει στη θάλασσα για να βρει στρείδια

***γ. το κοινό τους σημείο:***η φορά προς τα κάτω & η ευκολία της πτώσης

***δ. ο ρόλος της παρομοίωσης:***παραστατικότητα, αντίθεση ειρηνικής ¹ πολεμικής σκηνής, ειρωνεία

1. **στ. 752-754**

***α. τι παρομοιάζεται:***ο Πάτροκλος

***β. με τι:***με λιοντάρι που ορμάει πάνω σε ταύρους και τους αφανίζει μέχρι που πληγώνεται στο στήθος

***γ. το κοινό τους σημείο:*** η ορμή, η μανία

***δ. το ρόλο της παρομοίωσης:***παραστατικότητα, προοικονομεί το θάνατο του Πατρόκλου

1. **στ. 757-761**

***α. τι παρομοιάζεται:***ο Έκτορας και ο Πάτροκλος που μάχονται για το νεκρό σώμα του Κεβριόνη

***β. με τι:***με λιοντάρια που παλεύουν λυσσασμένα για ένα σκοτωμένο ελάφι

***γ. το κοινό τους σημείο***: η λύσσα, η γενναιότητα

***δ. το ρόλο της παρομοίωσης***: παραστατικότητα, τονίζεται ότι οι δυο αντίπαλοι είναι ισότιμοι, αφού παρομοιάζονται και οι δύο με λιοντάρια

1. **στ. 765-771**

***α. τι παρομοιάζεται:*** οι Αχαιοί και οι Τρώες που συγκρούονται γύρω από το νεκρό Κεβριόνη

***β. με τι:***με δυο αντίθετους ανέμους που φυσούν με ορμή μέσα σε πυκνό δάσος

***γ. το κοινό τους σημείο***: η ορμή

***δ. το ρόλο της παρομοίωσης***: ζωντάνια, παραστατικότητα, δίνεται έμφαση στον ήχο (ηχητικές και οι δύο εικόνες), εικόνα από τη φύση →διάλειμμα από την ένταση του πολέμου

1. **στ. 823-829**

***α. τι παρομοιάζεται:*** η θανάτωση του Πάτροκλου από τον Έκτορα

***β. με τι***: με τη θανάτωση αγριόχοιρου από λιοντάρι

***γ. το κοινό τους σημείο***: η εξόντωση του αντιπάλου

***δ. το ρόλο της παρομοίωσης***: παραστατικότητα, τονίζεται η ανισότητα της σύγκρουσης, προβάλλεται η γενναιότητα και η αντίσταση του Πάτροκλου

Ο πολεμιστής που συγκρίνεται με άγριο θηρίο δεν υποβιβάζεται, αντίθετα, αυτές οι μεταμορφώσεις υπογραμμίζουν στιγμές ύψιστης ηρωικής δράσης.

***στ. απλές παρομοιώσεις:***ως δαίμων (στ. 705), ως βουτηχτής (στ. 743), ωσάν θεός (στ. 786)

***ζ. ρεαλισμός:*** προσπάθεια για πιστή και αντικειμενική απόδοση της πραγματικότητας

***εδώ***: οι σκηνές των θανάσιμων τραυματισμών του Κεβριόνη και του Πατρόκλου περιγράφονται με ακρίβεια και ωμότητα

***η. επική / τραγική ειρωνεία:***οι ακροατές / αναγνώστες / θεατές γνωρίζουν πράγματα που ο ήρωας αγνοεί

* στ. 744-750: ο Πάτροκλος χλευάζει τον νεκρό αντίπαλό του, αγνοώντας πως και το δικό του τέλος πλησιάζει
* στ. 832-835: ο Έκτορας αγνοεί πως το τέλος του πλησιάζει και μαζί και η καταστροφή της Τροίας
* στ. 836: ο Έκτορας αγνοεί πως το δικό του σώμα είναι αυτό που θα κακοποιηθεί και θα μείνει άταφο για μέρες και όχι του Πατρόκλου
* στ. 838-841: ο Έκτορας ισχυρίζεται πως ο Αχιλλέας έστειλε τον Πάτροκλο στη μάχη
* στ. 860-861: ο Έκτορας πιστεύει πως θα σκοτώσει τον Αχιλλέα, ενώ θα συμβεί ακριβώς το αντίθετο

 Επιμέλεια: Ρουμπελάκη Ανθή